આ ઘટનાએ હોંગ કોંગના લોકોમાં રહેલા આક્રોશને બહાર લાવી દીધો અને હોંગ કોંગનું મીડિયા જેને ફિશબોલ રીવોલ્યુશન કહે છે તેવી ચળવળની શઆત થઈ. ફિશબોલ હોંગ કોંગનું અત્યંત જાણીતું સ્ટ્રીટ ફૂડ છે. આ ઘટનાને ચીને રાયોટ એટલે કે રમખાણ જાહેર કરી. હોંગ કોંગના કાયદા પ્રમાણે રમખાણો ભડકાવવા માટે આકરી સજા છે. ચીન સામેના વિરોધની આગેવાની લેનારા હોંગ કોંગના યુવા નેતાઓ સામે કેસ ઠોકી દીધા તેથી લોકો વધારે ભડક્યા. આ આક્રોશને દબાવવા ચીનની સરકાર દમન કરતી હતી તેથી લોકોનો આક્રોશ વધતો જતો હતો. દરમિયાનમાં ગયા મહિને ત્રણ યુવા નેતાઓને રમખાણો માટે છ-છ વર્ષની સજા થઈ તેથી લોકો રસ્તા પર આવી ગયા. આ યુવા નેતાઓ માંડ ૨૭-૨૮ વર્ષના છે.